kardosdrur/scandi-wiki huggingface dataset:
Cub Swanson

Kevin Luke Swanson (født 2. november 1983 i Palm Springs, Californien i USA) er en amerikansk MMA-udøver som siden 2011 har konkurret i organisationen Ultimate Fighting Championship. Han har bemærkelsesværdige sejre over navne som Doo Ho Choi, 	Jeremy Stephens, Dennis Siver, Dustin Poirier og Charles Oliveira. Han har også tidligere konkurreret i World Extreme Cagefighting (WEC).

Privatliv 
Swanson har en datter med Kenda Perez. De fik deres første barn, Royal Rae Swanson, den 21. august, 2017.

Steve Swanson, Cub Swansons storebror, konkurrer også i MMA. De 2 brødre træner i og driver MMA-klubben Tru Gym sammen.

I sin fritid, spiller Swanson golf nær sin hjemby Indio i California. Golf-klubben PowerBilt sponsorer Swanson.

Filmografi

Tv

Videospil

Referencer

Eksterne henvisninger 
 Cub Swanson – UFC.com
 Cub Swanson – Sherdog.com

MMA-udøvere fra USA
Marokkansk arabisk

Marokkansk arabisk (også kendt som darija, ) er en arabisk dialekt som tales i det nordlige Marokko.

Se også 
 Algerisk arabisk
 Maghreb arabisk
 Tunesisk arabisk
 Hassania
 Libysk arabisk

Litteratur 
 Abdel-Massih, Ernest T. (2011). An Introduction to Moroccan Arabic. Ann Arbor: MPublishing. (). Open access tekstbog tilgængelig hos HathiTrust.

Kilder

Eksterne henvisninger 
 Marokkansk arabisk hos Glottolog 
 Marokkansk arabisk parlør hos Wikivoyage 
 Marokkansk arabisk Wikipedia hos Wikimedia Incubator

Arabiske dialekter
Sprog i Marokko
Kirken i Ørestad

Kirken i Ørestad blev indviet 15. april 2018 og er indrettet i tidligere forretningslokaler i arkitekten Bjarke Ingels byggeri: 8-tallet.

Rummet skal fungere som bydelens midlertidige kirke, indtil en ny kirke forventes bygget i Ørestaden inden for de næste fem til syv år.

Eksterne kilder og henvisninger 

 Kirken i Ørestad hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Islands Brygge
Etableret i 2018
SFO Sofie

SFO Sofie er en satirisk onlinetegneserie, der begyndte i 2016, og handler om titelpersonen SFO Sofie, en pædagog fanget i skolereformens malstrøm. 

Tegningerne er sort/hvide og enkle, og stilen er beskrevet som underfundig, skarp, kritisk, uforskammet og til tider politisk ukorrekt. Hendes arbejdslivs udfordringer er let genkendelige for ansatte i folkeskolen og andre offentlige institutioner. Kritikken går ud over ledelsen, der er tegnet som et trehovedet monster, kommunen og coachen, men hverken kollegaer, børn eller forældre går forbi. 

Personerne bag SFO Sofie er anonyme. Anonymiteten skyldes bekymringer for hvordan den tegnede kritik vil blive modtaget. Bekymringer for konsekvenserne af at kritisere sin arbejdsplads, hvis man er offentligt ansat, deles i vide kredse og er blandt andet beskrevet af Rasmus Willig, der er en af SFO Sofies helte.

Udvalgte figurer

Eksterne henvisninger 

Tegneserier fra Danmark
Satiretegning
Pædagogik
9. etape af Tour de France 2018

9. etape af Tour de France 2018 gik fra Arras til Roubaix 15. juli 2018 og indeholdte 15 sektioner med brosten, i alt 21,7 km ud af 156 km.

Den tidligere Paris-Roubaix-vinder John Degenkolb vandt etapen, mens Greg Van Avermaet forsvarede den gule førertrøje. Richie Porte, en af podiekandidaterne til den samlede sejr, måtte som på 9. etape i 2017 udgå efter et styrt.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

09
Danny Jacobs

Daniel Charles "Danny" Jacobs, Jr. (født 7. juli 1968) er en amerikansk skuespiller og komiker.

Kilder

Eksterne henvisninger 

 

Personer fra Detroit
Skuespillere fra Michigan
Vipperød Sognegård

Vipperød Sognegård indeholder administationen for Vipperød Sogn og den store sal er indviet til kirkesal.

Inventar 
Der er alter, prædikestol og døbefont.

Altertavlen er et fløjalter, udført af kunstneren Adi Holzer.

Eksterne kilder og henvisninger 
 Vipperød Sognegård hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt
Etableret i 2008
Murmansk-legionen

Murmansklegionen, også kendt som den finske legion, var en militær styrke organiseret af den britisk kongelige flåde (Royal Navy) under den allierede nordrussiske intervention i 1918-1919. Legionen var sammensat af finske røde gardister, der var flygtet efter den finske borgerkrig fra det nordlige Finland kontrolleret af De Hvide til Sovjetrusland og nogle finner, der arbejdede på Murmanskbanen. Legionen bekæmpede Viena-ekspeditionen i 1918 og sikrede sammen med britiske tropper Murmanskbanen mod at komme under finsk kontrol.

Finske frivillige havde startet deres militære kampagne i marts 1918. Målet var at annektere Hvidekarelen fra det da bolsjevistisk kontrollerede Rusland og forene området med et selvstændigt Finland. Royal Navy havde invaderet Murmansk på samme tid for at forhindre tyskerne (og deres finske frænder) i at vinde kontrollen over Hvidehavskysten og Murmanskbanen.

Murmansklegionen var bevæbnet med britisk udstyr og havde britiske uniformer. Legionen blev ledet af Oskari Tokoi og Verner Lehtimäki, som begge blev forfremmet til oberster af den britiske flåde. Legionens styrke nåede sit højdepunkt i februar 1919 og var da omkring 1.200 mænd. Murmansklegionen blev først godkendt af Lenin, men blev senere fordømt af ham og af kommunister, der fortsat befandt sig i Finland, eftersom briterne var på den hvide bevægelses side i borgerkrigen, selvom finnerne nægtede at kæmpe mod bolsjevikkerne.

Murmansklegionen blev opløst i 1919, da de britiske tropper trak sig tilbage. Den finske regering betragte legionens medlemmer som forrædere, men Storbritannien og USA gjorde deres anerkendelse af finsk uafhængighed betinget af, at legionærerne enten måtte blive benådet eller fik lov til at drage i eksil til Canada. I efteråret 1919 vendte de fleste af murmansklegionens krigere tilbage til Finland, men et 20-tal rangerede officerer som Tokai, Lehtimäki og Aarne Orjatsalo flygtede til Nordamerika. Nogle legionærer sluttede sig senere til de internationale brigader i den spanske borgerkrig, og nogle af de yngste kæmpede endda i den finske hær under 2. verdenskrig.

Noter 

Finlands historie
Karelens historie
Geirfuglasker

Geirfuglasker ("Gejrfugleklippen") var en lille ø tæt på Reykjanes, Island. Det var en vulkansk klippe med stejle sider, bortset fra to landgangssteder. Den voldsomme brænding omkring øen gjorde, at den normalt var utilgængelig for mennesker og et af de sidste tilflugtssteder for den ikke-flyvende gejrfugl. Efter et vulkanudbrud i 1830 blev klippen dækket af havet. De overlevede gejrfugle flyttede til den nærliggende ø Eldey og blev nogle år senere udryddet af mennesker. 

Der findes en anden ø ved navn Geirfuglasker øst for Surtsey, Vestmannaeyjar.

I literatur 
Øen og gejrfuglens skæbne bliver nævnt (stavet "Gairfowlskerry") i børnebogen The Water-Babies, A Fairy Tale for a Land Baby af Charles Kingsley.

Referencer 
 

Øer i Island
Tidligere øer
Hr. Rossi søger lykke

Hr. Rossi søger lykke (italiensk originaltitel Il signor Rossi cerca la felicità) er en animationsfilm fra 1976 instrueret af Bruno Bozzetto. Det er den første film af Hr. Rossi.

Plot

Fordeling 
Filmen blev udgivet i Europa og havde en stor succes især i Vesttyskland i 1976 og i Spanien i 1983.

Udgivelsesdato

Den danske udgave

Ekstern henvisning 
 

Animationsfilm fra Italien
Jeppe Bisgaard

Jeppe Bisgaard (17. juni 1971 – 13. juli 2018) var en dansk musikproducer og dj. Bisgaard startede sin karriere inden for hip-hop-miljøet som journalist på musikmagasinet Mix i perioden 1989 til 1995. I 1990 var han med til at starte pladeselskabet SoulPower Productions sammen med Carsten "Soulshock" og Mich "Cutfather" Hansen, der bl.a. udgav Cut'N'Move. Efterfølgende arbejdede han som product manager på EMI i Danmark, hvor han sammensatte R&B-trioen Juice, hvis debutalbum solgte 40.000 eksemplarer.

Jeppe Bisgaard startede i 1997 selskabet Jay-B Incorporated under den danske afdeling af BMG, hvor han bl.a. var med til at udgive rapgruppen Malk de Koijns debutalbum Smash Hit In Aberdeen (1998), og soundtracket til Pizza King (1999). I 2001 blev han nomineret til Årets danske producer ved Danish Music Awards 2001 for Outlandish-albummet Outland's Official (2000).

Jeppe Bisgaard fik i 2015 konstateret en kræfttumor af typen glioblastoma i hjernen. Han døde den 13. juli 2018 i sit hjem på Frederiksberg. Han var søn af radioværten Hans Otto Bisgaard. Efter Jeppe Bisgaards død blev han mindet på de sociale medier af kollegaer fra musikbranchen. Dan Rachlin kaldte ham for "en ildsjæl, der fik hiphoppen ud til folket". Alex Nyborg Madsen betegnede ligeledes Jeppe Bisgaard som en ildsjæl og kaldte ham "et vanvittigt engageret menneske, der har rørt folk og haft enorm betydning for udviklingen af dansk hip hop".

Kilder

Eksterne henvisninger 
 
 Soulpower Productions' hjemmeside
 
 Soulshock på Twitter

Musikproducere fra Danmark
Dj's fra Danmark
Carsten
Dommere i X Factor (Danmark)
Personer fra Haslev
Clay Guida

Clayton Guida (født 8. december 1981 i Round Lake i Illinois i USA) er en amerikansk MMA-udøver af italiensk ophav. Han er under kontrakt med organisationen UFC, der han konkurrerer i letvægt.

Efter at have beskæftiget sig aktivt med brydning gennem hele opvæksten, startede Clay Guida en karriere i MMA sommeren 2003. I 2006 skrev Guida kontrakt Strikeforce og blev deres første titelholder i letvægt da han i sin debut for organisationen besejrede Josh Thomson. Han tabte titelbæltet i sin næste kamp mod Gilbert Melendez. Senere samme år skrev han kontakt for den største MMA-organisastion, UFC. Gennem mere en et årti i UFC har han markeret sig med sin aggression, intensitet og entusiasme. Hans til bærer præg af en baggrund fra brydning. I UFC har han vundet over Rafael dos Anjos og Anthony Pettis, som begge senere blev titelholdere, og over tidligere mester i Pride, Takanori Gomi.

Ultimate Fighting Championship 
Guida var succesfuldt i sin UFC-debut, hvor han submitede Justin James i 2. omgang på UFC 64.

Guida tæt en enstemmig afgørelse Din Thomas på UFC Fight Night: Evans vs. Salmon i sin 2. omgang UFC-kamp.

Guida fik opmærksomhed for sin 3-omganges split decision-nederlag til Tyson Griffin på UFC 72.

Guida bejserede Ultimate Fighter-vinneren Nate Diaz via split decision på UFC 94.

Hans næste kamp var mod Diego Sanchez, på The Ultimate Fighter: United States vs. United Kingdom Finale som han tabte via split decision. Kampen havde et hurtigt tempo, hvor Guida fosvarede sig mod en række vilde offensive slag fra Sanchez og et brutalt hovedspark i 1. omgang, der der slog Guida ned. Kampen vandt 'Fight of the Night'' honors. Kampen kom senere ind som #13 på "100 Greatest UFC fights"-listen.

Trods sin status som kommende lovende UFC-kæmper, var han inkluderet i UFC 2009 Undisputed-videospil på grund af tekniske problemer med hans lange hår. Han blev endda tilbudt $10,000 af Dana White for at klippe det, men han afslag.

Guida mødte Joe Lauzon den 11. november, 2017 op UFC Fight Night: Poirier vs. Pettis. Han vandt via TKO i 1. omgang.

Guida skulle have mødte Bobby Green den 9. juni, 2018 på UFC 225. Men Green meldte afbud på grund af en skade og blev erstattet af Charles Oliveira  Guida tabte kampen via guillotine choke submission i 1. omgang.

Mesterskaber og priser 
 Strikeforce
 Strikeforce-letvægtsmester (1 gang; første)
 Ultimate Fighting Championship
 Fight of the Night (6 gange)
 Submission of the Night (3 gange)
 FIGHT! Magazine
 Fight of the Year vs. Roger Huerta (2007)
 World MMA Awards
 Fight of the Year vs. Diego Sanchez (2009)
 Wrestling Observer Newsletter
 Fight of the Year (2009) vs. Diego Sanchez den 20. juni
 Tequila CAZADORES Spirit Award
 Tequila CAZADORES Spirit Award (Two times)

MMA-meritter

Referencer

Eksterne henvisninger 
 Clay Guida – UFC.com
 Clay Guida – Sherdog.com

MMA-udøvere fra USA
Jeremy Stephens

Jeremy Dean Stephens (født 26. maj 1986 i Des Moines, Iowa i USA) er en amerikansk MMA-udøver som siden 2007 har konkurreret i organisationen Ultimate Fighting Championship (UFC) i fjervægt-klassen.

MMA-karriere

Tidlige karriere 
I en alder af 16, begyndte Stephens at dyrke kampsport som amatør og begyndte fuldtid i en alder af 18. Stephens var UGC og MCC-letvægt-mester.

Ultimate Fighting Championship 
Stephens blev besejret via 2. omgangs armbar-submission i sin UFC-debut mod veteranen Din Thomas på UFC 71 den 26. maj, 2007.

Hans første UFC-sejr var mod Diego Saraiva på UFC 76 via enstemmig afgørelse.

Stephens trådte ind som sen reserve for Hermes Franca mod Joe Lauzon den 7. februar, 2009 i hovedkampen på UFC Fight Night: Lauzon vs. Stephens. Lauzon besejrede Stephens med en armbar sent i 2. omgang.

Herfter den 1. april, 2009 på UFC Fight Night: Condit vs Kampmann, blev Stephens ud-wrestlet mod Gleison Tibau og tabte enstemmig afgørelse.

Stephens mødte Max Holloway den 12. december, 2015, på UFC 194. Han tabte kampen via enstemmig afgørelse.

Stephens mødte Frankie Edgar den 12. november, 2016, på UFC 205. Han tabte via enstemmig afgørelse.

Stephens mødte Doo Ho Choi den 14. januar, i hovedkampen på UFC Fight Night: Stephens vs. Choi. Han vandt kampen via TKO i 2. omgang. Begge kæmpere blev belønnet med Fight of the Night-prisen.

Stephens mødte Josh Emmett den 24. februar, 2018 på UFC on Fox 28. Han vandt kampen via knockout i 2. omgang. Sejren belønnede ham med Performance of the Night-prisen.

Privatliv 
Stephens er af mexicansk afstamning på sin mors side. Han har 2 døtre og er gode venner med tidligere UFC-kæmper Anton Kuivanen.

Mesterskaber og priser 
 Ultimate Fighting Championship
 Knockout of the Night (3 gange)
 Fight of the Night (5 gange) 
 Performance of the Night (1 gang)  vs. Josh Emmett
 MMAJunkie.com
 2014 June Fight of the Month vs. Cub Swanson

Referencer

Eksterne henvisninger 
 Jeremy Stephens – UFC.com
 Jeremy Stephens – Sherdog.com

MMA-udøvere fra USA
Stefan Struve

Stefan Jaimy Struve (født 18. februar 1988 i Beverwijk i Holland) er en hollandsk MMA-udøver som siden 2009 har været på kontrakt med Ultimate Fighting Championship [UFC), hvor han konkurrer i vægtklassen sværvægt. Med in højde på 213 cm er han på nuværende tidspunkt den højeste kæmper i organisationen.

MMA-karriere

Tidlige karriere
Struve fik sin første og eneste amatørkamp i MMA i en alder af 16 år. Kampen endte med sejr på knockout.

17 år gammel fik han sin første professionelle MMA-kamp. Ved udgangen af 2008 havde han samlet et cv som viste 16 sejre og 2 nederlag. Kun 20 år gammel skrev han sin første kontrakt med UFC.

Kampstil
Med sine 213 cm er Struve den højeste udøver i UFC. Sammen med enorm rækkevidde, giver højden ham en klar fordel mod de fleste modstandere. Solide færdigheder indenfor grappling gør ham komfortabel på ryggen i gulvkamp. Det høje antal sejre han har sikret sig på submission er et tydelig bevis på hans solide grappling-egenskaber.

Ultimate Fighting Championship
Struve tabte sin UFC-debut-kamp mod UFC 95 til Junior dos Santos i 1. omgang, efter at dos Santos overfaldt Struve med en aggresiv serie af slag.

Struve mødte Antônio Silva den 8. maj, 2016, på UFC Fight Night: Overeem vs. Arlovski. Han vandt kampen via knockout i 1. omgang efter blot 16 sekunder efter at have fanget sin modstander med et højre sving på kæben og fulgte op med et knæspark til kroppen samt adskillige albuer mod siden af modstanderens hoved. Sejren gav Struve sin første Performance of the Night-bonus-pris.

Struve mødte Alexander Volkov den 2. september 2017 op UFC Fight Night: Volkov vs. Struve. Han tabte kampen via TKO i 3. omgang. Trods sit nederlag, blev Struve belønnet med sin anden Fight of the Night bonus-pris for kampen.

Privatliv
I oktober 2013 døde Struves far af kræft.

Mesterskaber og priser

Mixed martial arts
Ultimate Fighting Championship
Fight of the Night (2 gange)
Performance of the Night (1 gang)
Knockout of the Night (1 gang)
Submission of the Night (3 gange)
Cage Gladiators
Cage Gladiators Heavyweight Champion (1 gang)

Referencer

Eksterne henvisninger
Stefan Struve – UFC.com
Stefan Struve – Sherdog.com

MMA-udøvere fra Holland
Iguaçu Nationalpark

Iguaçu Nationalpark ligger i delstaten Paraná i det sydvestlige Brasilien. Parken grænser i syd til Iguaçufloden. Lige syd for floden, på den argentinske side, ligger Iguazú Nationalpark.

Nationalparken blev grundlagt i 1939 og omfatter i dag 1.700 km². 1986 blev Iguaçu nationalpark klassificeret som UNESCO verdensarv.

I omgivelserne omkring Parque Nacional do Iguaçu vokser hovedsagelig stedsegrøn løvskov.  Klimaet i området er fugtigt og subtropisk .  Årsmiddeltemperaturen i området er 20 °C. Den varmeste måned er februar, når middeltemperaturen er 23 °C, og den koldeste er juli, med 14 °C. Gennemsnitlig årsnedbør er 2.666 millimeter. Den regnfuldeste måned er juni, med i gennemsnit 399 mm nedbør , og den tørreste er august, med 76 mm nedbør.

Kilder og henvisninger 

 Iguaçu National Park på whc.unesco.org

Verdensarvsområder i Brasilien
Nationalparker i Brasilien
Paraná
Grænseoverskridende beskyttede områder
10. etape af Tour de France 2018

10. etape af Tour de France 2018 gik fra Annecy til Le Grand-Bornand 17. juli 2018.

Julian Alaphilippe vandt etapen, mens Greg Van Avermaet forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

10
Ungsvenskarna SDU

Ungsvenskarna SDU, alternativt Sverigedemokratisk ungdom (forkortet SDU), er siden 1 oktober 2015 Sverigedemokraternes ungdomsforbund. Det grundlagdes efter, at moderpartiet brød med sit oprindelige ungdomsforbund grundet dettes ekstremistiske tendenser. Forbundets formand er Tobias Andersson.

Forbundet anvender Engelbrektsbuen som symbol, og beskriver sig selv som demokratiskt og socialkonservativt med nationalistisk grundsyn.

Til forskel fra det tidligere ungdomsforbund kræver Ungsvenskarna SDU, at deres medlemmer også er medlemmer af moderpartiet, hvilket medfører, at alle medlemmer af forbundet må være fyldt 15 år. I modsætning til praksis i andre svenske politiske ungdomsorganisationer vælges de delegerede til Ungsvenskarnas kongres ikke af medlemmerne, men udpeges af forbundets ledelse.

Eksterne henvisninger

Noter 

Etableret i 2015
Politiske ungdomsorganisationer fra Sverige
Sir John Soane's Museum

Sir John Soane's Museum er et historisk museum, der er indrettet i den nyklassicistiske arkitekt John Soanes tidligere hjem. Det indeholder mange tegninger og modeller af Soanes projekter og  malerier, tegninger og antikviteter, som han samlede.

Museet ligger i Holborn i London ud til Lincoln's Inn Fields. Museet bliver sponsoreret af Department for Culture, Media and Sport og har gratis adgang.

Udstilling 
Soane samlede en lang række antikke genstande fra Det gamle Egypten, det antikke Grækenland og middelalderen.

Blandt museets mest berømte genstande er Seti 1.s sarkofag, der blev fundet af Giovanni Battista Belzoni, og som Soane købte 2. maj 1824 for £2000. Den var den dyreste genstand i hans samling.

Museet rummer også Humours of an Election og A Rake's Progress, der er to maleriserier af William Hogarth.

Galleri

Referencer

Eksterne henvisninger 

Museer i London
Museer etableret i 1837
Kunstmuseer i London
Tennis Europe

Tennis Europe (tidligere kendt som European Tennis Association) blev grundlagt i Italiens hovedstad Rom den 31. maj 1975 af 17 europæiske nationale tennisforbund som et regionalt styrende organ for tennissporten, under International Tennis Federation. Det er verdens største regionale sammenslutning under ITF med 50 medlemslande i 2018.

I Danmark er Dansk Tennis Forbund medlem af Tennis Europe.

Eksterne henvisninger 
 Tennis Europes hjemmeside

Tennisorganisationer
Etableret i 1975
International Tennis Federation
August Holmgren

August Holmgren (født 22. april 1998 i Helsingør) er en dansk tennisspiller, der repræsenterer Gentofte Tennisklub og Danmarks Davis Cup-hold.

Holmgren blev 15. juli 2018 danmarksmester i single for første gang i karrieren, efter en finalesejr over Holger Vitus Nødskov Rune. I 2016 tabte han DM-finalen til klubkammerat Christian Sigsgaard.

Challenger og World Tennis Tour finaler

Singles: 5 (2–3)

Referencer

Eksterne henvisninger 
 August Holmgrens hjemmeside
 
 
 

Tennisspillere fra Danmark
Personer fra Helsingør
ITF Men's Circuit

ITF Men's Circuit er en serie af professionelle tennisturneringer, arrangeret af International Tennis Federation (ITF) for mandlige tennisspillere. 

Serien er en del af ITF World Tennis Tour, og fungerer som en udviklingstour for de højere rangerede ATP Challenger Tour og ATP World Tour.

Se også 
 ITF Women's World Tennis Tour
 ITF World Tennis Tour Juniors

Eksterne henvisninger 
 Officielt websted 

Tennisturneringer
International Tennis Federation
Hampi

Hampi er en by og et UNESCO Verdensarvssted under navnet Group of Monuments at Hampi i den østlige-centrale del af den indiske delstat Karnataka. Den var hovedstad i hindukongeriget Vijayanagara i det 14. århundrede. Beretninger fra persiske og europæiske, særligt portugisiske, rejsende fortæller, at Hampi var en velstående, velhavende og stor by ved floden Tungabhadra med mange templer, gårde og markeder.

Nutidens by har omkring 2.777 indbyggere (2011).

Etymologi 

Navnet kommer fra Pampa, som er det gamle navn på Tungabhadrafloden, ved hvis bredder byen er opført. Navnet "Hampi" er en anglicisme af det lokale sprog kannadas Hampe (afledst af Pampa). Gennem årene er stedet også kaldt Vijayanagara og Virupakshapura (fra Virupaksha, skytshelgen for Vijayanagara herskere).

Templer 
Hampi er kendt for sine hindutempler. Nogle af de mest kendte der stadig anvendes til religiøse formål er:
 Virupakshatemplet, også kendt som Pampapathitemplet. Det er et tempel for gudinden Shiva. Templet ligger i Hampibasaren.
 Vittala tempelkompleks er formodentlig det mest kendte af Hampis tempelruiner med sin stridsvogn i sten.
 Krishna tempelkompleks er blevet renoveret i de senere år, efter at det i 1999 blev indskrevet på på UNESCO's liste over Verdensarv i fare.
 Hazara Rama tempelkompleks har omkring tusind udskæringer og inskriptioner, som beretter historien om Ramayana.

Kilder og henvisninger 

 Archaeological Survey of India - Hampi

Verdensarven i Indien
Bygninger, konstruktioner og anlæg i Indien
Karnataka
Assens (flertydig)

Assens er en by i Assens Kommune, Region Syddanmark.

Assens har også flere andre betydninger:
 Assens (Mariagerfjord Kommune) − en by i Mariagerfjord Kommune, Region Nordjylland
 Assens (Schweiz) − en kommune i Gros-de-Vaud, Schweiz
 Assens (dokumentarfilm) − en dansk dokumentarfilm fra 1926
Balling–Volling Landkommune

Balling–Volling Landkommune var en sognekommune i det oprindelige Viborg Amt. Kommunen blev oprettet i 1842 og nedlagt i 1970. 

I 1970–2006 var de to sogne en del af Spøttrup Kommune i det nydannede Viborg Amt. Siden 2007 tilhører sognene den nydannede Skive Kommune i Region Midtjylland.

Balling Sogn ligger i Rødding Herred, og Volling Sogn ligger i Hindborg Herred.

Det tidligere Balling–Volling Pastorat 
I landkommunens første mange år dannede de to sogne Balling–Volling Pastorat, men senere kom de til andre pastorater. 

I dag tilhører sognene Balling-Volling-Krejbjerg-Oddense-Otting Pastorat.

Kilder 
Danske landkommuner 1842–1970, Udgivet af Landsarkivet for Nørrejylland, Viborg, 1976 .

Noter 

Kommuner i Viborg Amt (før 1970)
Overgangsfase

En overgang fra substrat til produkt, når aktiveringsenergien er opnået. Varme kan nogle gange erstatte transferase enzymet som katalysator.
Biokemi
Kemisk kinetik